Naruto Uzumaki

**Naruto Uzumaki** (うずまきナルト, *Uzumaki Naruto*) je šinobi iz sela lišća. Činjenica da je svojim rođenjem postao džindžuriki devetorepe listice uticala je na odbacivanje i zanemarivanje od starane drugih seljana u detinjstvu. Pristupivši Timu 7, Naruto počinje da radi vredno kako bi dobio poštovanje svojih sugrađana i ostvario svoj san da postane najveći hokage u istoriji Konohe. Naporan rad i trud su ga učinili izuzetno jakim i sposobnim šinobijem, koga su poštvovali ne samo meštani Konohe već i ostatak nindža sveta što mu je donelo nadimak **Heroj Skrivenog Lista** (木ノ葉隠れの英雄, *Konohagakure no Eiyū*). Zbog brojnih junačkih podviga koje je ostvario u Četvrtom Svetskom Šinobi Ratu, njegov učitelj i Šesti Hokage, Kakaši Hatake, odlučuje da ga proglasi za **Sedmog Hokagea** (七代目火影, *Nanadaime Hokage*, *Doslovno Značenje: Sedma Senka Vatre*)

## Prošlost

Naruto je rođen u noći desetog oktobra fvanaest godina pre početka radnje kao sin Četvrtog Hokagea Minata Namikazea i drugog džindžurikija Kurame, Kušine Uzumaki. Ime je dobio po glavnom Liku iz Džerajine knjige *Priča O Potpuno Hrabrom Šinobiju*, što ga čini Saninovim kumčetom.
Na dan kada je Naruto trebalo da se rodi, Treći Hokage je obezbedio sve potrebne uslove i obezbeđenje za Kušinu i Minata kako bi se porođaj obavio u miu i tajnosti pod budnim okom nekoliko ANBU čuvara. Međutim, nakon što ubija čuvare i infiltrira se na lokaciju, maskirani nindža Tobi pokušava da otme Naruta ali ga Minato zaustavlja i prebacuje sina u jednu od svojih sigurnih kuća.

Po Minatovom i Narutovom napuštanju lokacije, Tobi uspeva da zarobi Kušinu i izvuče Kuramu iz nje. Kontrolišući je pomoću Šaringana, uspeo je da iskoristi zver kako bi razorio selo lišća iznutra. Minato uspeva da spase Kušinu i ostavi Naruta u njenim rukama, a zatim odlazi da spasi selo, porazi Tobija i oslobodi Kuramu njegove kontrole. Videvši da nema drugi izbor, Minato odlučuje da zapečati Kuramu u Naruta pomoću Tehnike Kosača Smrti u nadi da će jednog dana iskoristiti lisičiju moć da porazi Tobija ako se vrati. Međutim, iz razloga što je čakra zveri bila previše velika da bi se zapečatila u telo novorođenčeta, Minato uspeva da je podeli, zapečati njenu Jin polovinu u sebe, a Jang polovinu u Naruta. Nakon što su u svojim poslednjim trenucima života rekli Narutu koliko ga vole, Minato i Kušina umiru od rada koje su podneli štiteći svog sina od Kurame.

Svoje sirotinjsko detinjstvo, Naruto je proveo neznajući ko su mu roditelji bili, primivši samo prezime Uzumaki od svoje majke koje mu Treći Hokage Hiruzen dodeljuje kako bi ga zaštitio od neprijatelja njegovog oca. Ipak, i ako je Minatova želja bila da se Naruto u selu poštuje kao junak koji je doprineo u spasavanju i opstanku sela, njegovi meštani su ga se klonili i mrzeli ga zbog zveri koja im je ubila bližnje i uništila domove a koju je on nosio u sebi. Ubrzo, Treći Hokage zabranjuje bilo kakvo pominjanje Kurame unutar sela, u nadi da će vršnjaci normalno prihvatiti Naruta ne sledeći primer svojih roditelja. Ipak ni to čak nije pomoglo da Naruto bude prihvaćen od strane većine vršnjaka i iz tog razloga on počinje da zbija šale kako bi skrenuo pažnju na sebe.

Na dan kada se upisao na Nindža Akademiju, Naruto je prvi put ugledao Hinatu koja je bila maltretirana od starane trojce većih nasilnika. Ne znajući čak ni ko je ona, staje u njenu odbranu ali ga nasilnici nadjačavaju i oštećuju njegov crveni šal. Nešto kasnije Hinata mu zahvaljuje i vraća mu šal, ali joj Naruto dozvoljava da ga zadrži, i ako u tom trenutku nije bio u potpunosti svestan njenih osećanja prema sebi.

Na akademiji, Naruto postaje učenik Iruke Umina koji mu je poput starijeg brata pomagao da prebrodi sve teškoće i da naporno trenira. U narednom periodu, Naruto upoznaje Saskea Učihu, i pokušava da se sprijatelji s njim videvši da je i on takođe usamljen. Međutim, ljubomoran na Saskeov talena u svim nindža veštinama kao i popularnost koju je mali Učiha uživao među devojčicama, Naruto razvija određen rivalitet prema njemu i odlučuje da postane dovoljno sposoban da se dokaže kao ravnopravan Saskeu i sustigne ga jednog dana. Takođe Naruto uspeva da se zbliži i sa vlasnikom Ičiraki Ramen restorana - Teučijem i njegovom ćerkom Ajame koji su za njega govorili da im je bio najbolja mušterija.

## Ličnost

Naruto je okarakterisan kao vedar, duhovit, neobičan i žestok mladić baš kakav je bio i Prvi Hokage, Haširama Sendžu. Jedna od činjenica je da je od svoje majke nasledio verbalni tik da određene rečenice završava frazom "**verujte mi**" (だってばよ!, *Dattebayo!*) u slučajevima kada je uzbuđen, srećan ili frustriran. Pored toga što je neposredan, direktan i ne boji se da traži pomoć, Naruto je takođe i naivan, prostouman i relativno sporo shvata komplikovane situacije i događaje. Nekada, da bi razumeo neki složen slučaj potrebna mu je gruba analogija da bi prihvatio objašnjenje. I ako je vrlo često svestan svojih grešaka, ima tendenciju da se pravi jak kako bi ih prikrio. Bez obzira što je u najviše slučajeva naivan, Naruto je sposoban da u određenim situacijama pokaže i da je vrlo promišljen, uvidevši greške drugih prisećajući se određenih događaja i informacija iz prošlosti.

Godine sirotinjskog života i društvene izolacije uticale su na Narutov karakter na različite načine. Zbog nedovoljno kontakta sa ljudima oko sebe počeo je da oslovljava vršnjake nadimcima umesto pravim imenima. Takođe, vidno je izbirljiv kada je upitanju njegova omiljena hrana, dok pored toga poseduje i perverznu stranu što se vidi iz mnoštva tendencija za virenje u ženska kupatila i stvaranja Seksi Tehnike. Još jedan od nedostataka u njegovoj ličnosti u početku je bila nemogućnost da razume pravu suštinu ljubavi - misleći da je ljubav prema Ramenu i nekoj devojci u stvari isto. Međutim, uprkos svim navedenim manama u ličnosti, za Naruta je priznato da ima osobine koje privlače ljude, inspirišu prijateljstvo i odanost kroz dela istinske dobrote koja menjaju pogled na svet depresivnih osoba. Zbog ovoga, i Hagoromo Ocucuki je konstatovao da je Naruto uspeo da se sprijatelji čak i sa Kuramom, koja predstavlja živo otelotvorenje mržnje. Prijateljstva koja ga vežu za druge ljude su iskrena i neraskidiva što se vidi iz činjenice da je Saskea smatrao svojim drugom čak i nakon napuštanja Konohe i otisnuća u kriminal.